paragraph_text: Astečki galeb (Leucophaeus atricilla) je srednje velik galeb Sjeverne i Južne Amerike. Oportunistički je svežder i strvinar. Gnijezdi se u velikim kolonijama uglavnom duž atlantske obale Sjeverne Amerike, Kariba i sjeverne Južne Amerike. Dvije su podvrste : L. a. megalopterus - koji živi od jugoistočne Kanade do Srednje Amerike i L. a. atricilla koja se pojavljuje od Kariba do venezuelskih otoka. Dugo je bio smješten u rod Larus, a danas je svrstan u Leucophaeus.